† In nomine sanctæ et individuæ Trinitatis, ego, Willelmus, comes Nivernensis. Cum terrenus princeps pacem querit et providet ministris sanctæ Ecclesiæ, Deum honorat et salutem operatur animæ suæ. Notificari volo proinde universis quod Willelmus de Chau, cognomento Crassus, per laudem et concessionem meam, canonicis Sancti-Mariani vendidit et habendum in perpetuum concessit quicquid habebat in molendinis que vulgo molendina de Brecholt appellantur. Et, ut emptio firmior et stabilior haberetur, me ipsum erga canonicos fidejussorem tenende conventionis posuit. Preterea quod alii in ipsis molendinis de ipso in casamento tenebant, eisdem canonicis adquirendum et jure perpetuo possidendum, me presente, laudavit atque concessit. Ne igitur de hac emptione calumpnia seu controversia canonicis in posterum oriretur, eam scripto commendari, sigillique mei impressione feci communiri. Hujus rei testes sunt: Garnerius sanescals (sic); Isnardus de Joviniaco; Fornerius de Druia; Raaudus. Actum est hoc, anno ab Incarnatione Domini Mº Cº LXº IIIIº.